Lav et referat af nedenstående tekst:

Tekst:
Vendsyssel FF sendte onsdag aften FC Helsingør tilbage over Storebælt med et nederlag på 1-0. Nordjyderne hentede dermed holdets tredje sejr i træk og har nu bevæget sig fra bunden af 1. division og helt op på femtepladsen. Kampens enlige mål faldt efter kun 19 minutters spil, da en clearing af Mikkel Bruhn i Helsingør-målet endte for fødderne af brasilianske Tiago Leonco, som med et kort aftræk fik sparket bolden op i højre målhjørne. Vendyssel havde flere muligheder for at udvide deres føring, men scoringerne udeblev desværre. Anden halvleg var, modsat første, mere på Helsingørs præmisser, men Vendyssel og de 921 tilskuere holdt stand og fik sejren i hus. Nordjydernes næste kamp er mod AB, der ligger isoleret i bunden af 1. division med blot to point efter ni kampe.

Referat:
Et enkelt mål var nok til at hive tredje sejr i træk i land, da Vendsyssel onsdag aften mødte Helsingør.